title: Regulamentul de punere în aplicare (UE) nr. 64/2013 al Comisiei din 24 ianuarie 2013 de modificare a Regulamentului (CE) nr. 2535/2001 în ceea ce privește gestionarea contingentelor tarifare OMC pentru untul și brânza din Noua Zeelandă

text:
               25.1.2013

               RO

               Jurnalul Oficial al Uniunii Europene

               L 22/1

         REGULAMENTUL DE PUNERE ÎN APLICARE (UE) NR. 64/2013 AL COMISIEI
   din 24 ianuarie 2013
   de modificare a Regulamentului (CE) nr. 2535/2001 în ceea ce privește gestionarea contingentelor tarifare OMC pentru untul și brânza din Noua Zeelandă
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) și articolul 148 litera (c), coroborate cu articolul 4,
   întrucât:

               (1)

               La titlul 2 capitolul III secțiunea 1 din Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (2) se stabilesc normele privind gestionarea contingentelor de import pentru anumite țări terțe enumerate în anexa III.B la regulamentul respectiv. Aceste norme prevăd eliberarea unei licențe de import la prezentarea unui certificat „Inward Monitoring Arrangement” (IMA 1) corespunzător.

               (2)

               Experiența de gestionare a contingentelor tarifare pentru brânza din Noua Zeelandă (contingentele cu numerele 09.4514 și 09.4515) a arătat că o gestionare la fel de eficientă a contingentelor respective ar putea fi realizată și prin intermediul unui sistem care să implice o sarcină administrativă mai mică pentru importatori și pentru organismele emitente de licențe din statele membre. În cadrul acestui sistem, sunt păstrate funcțiile certificatului IMA 1 de dovedire a originii și a eligibilității produselor la import, dar eliberarea de licențe de import nu mai este condiționată de prezentarea respectivului certificat. Prin urmare, este oportun ca respectivele contingente să facă obiectul normelor de la titlul 2 capitolul I din Regulamentul (CE) nr. 2535/2001.

               (3)

               În scopul prevenirii speculei și al asigurării, în același timp, a utilizării la maximum a contingentelor tarifare pentru brânza din Noua Zeelandă, cererile de licențe trebuie limitate la 25 % din contingentul relevant disponibil.

               (4)

               Având în vedere caracterul sezonier al producției de produse lactate în Noua Zeelandă, evoluția prețurilor și timpul necesar pentru transportarea spre Uniune a produselor în cauză, este oportun să se prevadă o a treia rundă de alocare a licențelor de import în luna septembrie, pentru contingentele menționate în partea K a anexei I și în partea A a anexei III.

               (5)

               Prin urmare, Regulamentul (CE) nr. 2535/2001 trebuie modificat în consecință.

               (6)

               Pentru ca solicitanții, autoritățile competente și statele membre să beneficieze de suficient timp pentru a se conforma noilor norme, este oportun ca aceste norme să se aplice din anul contingentar 2014.

               (7)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Modificarea Regulamentului (CE) nr. 2535/2001
   Regulamentul (CE) nr. 2535/2001 se modifică după cum urmează:

               1.

               La articolul 5, se adaugă următoarea literă:

                           „(k)

                           contingentele menționate în partea K a anexei I.”

               2.

               La articolul 6, primul paragraf se înlocuiește cu următorul text:
               „Contingentele tarifare, taxele care urmează a fi aplicate, cantitățile anuale maxime care urmează a fi importate, perioadele de contingent tarifar la import, precum și repartizarea lor în subperioade figurează în anexa I.”

               3.

               La articolul 13, alineatul (2) se înlocuiește cu următorul text:
               „(2)   Cererile de obținere a unei licențe vizează minimum 10 tone și nu mai mult decât cantitatea stabilită pentru contingentul respectiv, pentru subperioada prevăzută la articolul 6.
               Totuși, cererile de licențe vizează:

                           (a)

                           maximum 10 % din cantitatea disponibilă, în cazul contingentelor menționate la articolul 5 litera (a);

                           (b)

                           maximum 25 % din cantitatea disponibilă, în cazul contingentelor menționate la articolul 5 litera (k).”

               4.

               La articolul 14, se inserează următorul alineat (1a):
               „(1a)   În ceea ce privește contingentele menționate în partea K a anexei I, cererile de licențe pot fi depuse doar:

                           (a)

                           între 20 și 30 noiembrie, pentru importurile efectuate în perioada cuprinsă între datele de 1 ianuarie și 30 iunie ale anului următor;

                           (b)

                           între 1 și 10 iunie, pentru importurile efectuate în perioada cuprinsă între 1 iulie și 31 decembrie;

                           (c)

                           între 1 și 10 septembrie, pentru importurile efectuate în perioada cuprinsă între 1 octombrie și 31 decembrie.”

               5.

               La articolul 19 se adaugă următorul alineat (3):
               „(3)   În cazul contingentelor menționate în partea K a anexei I, rata redusă a taxei se aplică:

                           (d)

                           la acceptarea declarației de punere în liberă circulație;

                           (e)

                           la prezentarea licenței de import; și

                           (f)

                           la prezentarea unui certificat IMA 1, astfel cum este prevăzut la anexa IX, eliberat de un organism emitent enumerat în anexa XII și conținând detaliile relevante prevăzute în anexa XI, care să dovedească îndeplinirea cerințelor de eligibilitate și originea produsului vizat de declarația de punere în liberă circulație.
                           Autoritățile vamale indică numărul de ordine al certificatului IMA 1 în licența de import.
                           Articolul 37 alineatele (2), (3) și (4) se aplică mutatis mutandis.”

               6.

               La articolul 34, alineatul (4) se înlocuiește cu următorul text:
               „(4)   Contingentele tarifare, taxa care urmează a fi aplicată, cantitățile anuale maxime care urmează a fi importate, perioadele de contingent tarifar la import, precum și repartizarea lor în subperioade figurează în anexa III.A.”

               7.

               Articolul 34a se înlocuiește cu următorul text:
               „Articolul 34a
               (1)   Contingentele sunt împărțite în două părți, după cum se menționează în anexa III.A:

                           (a)

                           contingentul nr. 09.4195 (denumit în continuare «partea A») se distribuie între importatorii din Uniune care sunt autorizați în conformitate cu dispozițiile articolului 7 și care pot dovedi că au importat în cadrul unuia dintre contingentele 09.4195 și 09.4182 în cursul celor 24 de luni care precedă luna noiembrie anterioară anului contingentar;

                           (b)

                           contingentul nr. 09.4182 (denumit în continuare «partea B») este rezervat solicitanților:

                                       (i)

                                       care sunt autorizați în conformitate cu dispozițiile articolului 7; și

                                       (ii)

                                       care por dovedi că, în perioada de 12 luni care precedă luna noiembrie anterioară anului contingentar, au importat în Uniune și/sau au exportat din Uniune minimum 100 de tone de lapte sau produse lactate vizate la capitolul 04 din Nomenclatura combinată, în cel puțin patru operațiuni separate.

                     (2)   Cererile de licențe de import nu pot fi depuse decât:

                           (a)

                           între 20 și 30 noiembrie, pentru importurile efectuate în perioada cuprinsă între datele de 1 ianuarie și 30 iunie ale anului următor;

                           (b)

                           între 1 și 10 iunie, pentru importurile efectuate în perioada cuprinsă între 1 iulie și 31 decembrie;

                           (c)

                           între 1 și 10 septembrie, pentru importurile efectuate în perioada cuprinsă între 1 octombrie și 31 decembrie.

                     (3)   Pentru a fi admisibile, cererile de licențe de import pot viza, pentru fiecare solicitant:

                           (a)

                           în cazul părții A, cel mult 125 % din cantitățile pe care le-a importat în cadrul contingentului 09.4195 sau 09.4182, în cursul celor 24 de luni care precedă luna noiembrie anterioară anului contingentar;

                           (b)

                           în cazul părții B, cel puțin 20 de tone și cel mult 10 % din cantitatea disponibilă pentru subperioada respectivă și cu condiția să poată dovedi în mod corespunzător autorității competente din statul membru respectiv că îndeplinește condițiile prevăzute la alineatul (1) litera (b).
                           Sub rezerva îndeplinirii condițiilor de eligibilitate, solicitanții pot depune cereri simultan în cadrul ambelor părți din contingent.
                           Cererile de licențe de import trebuie să fie separate pentru partea A și pentru partea B.

                     (4)   Cererile de licențe de import pot fi depuse doar în statul membru în care a fost acordată autorizația în temeiul articolului 7 și trebuie să indice numărul de autorizație al importatorului.
               (5)   Dovezile menționate la alineatele (1) și (3) se furnizează în conformitate cu articolul 5 al doilea paragraf din Regulamentul (CE) nr. 1301/2006.
               Respectivele dovezi se prezintă la momentul depunerii cererilor de licențe de import și trebuie să fie valabile pentru anul contingentar relevant.”

               8.

               În anexa I, se adaugă o nouă parte K, al cărei text este prevăzut în anexa I la prezentul regulament.

               9.

               Partea A a anexei III se înlocuiește cu textul prevăzut în anexa II la prezentul regulament.

               10.

               În partea B din anexa III, se elimină intrările referitoare la contingentele cu numerele 09.4514 și 09.4515.

         Articolul 2
   Intrare în vigoare și aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică din anul contingentar care începe la 1 ianuarie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 341, 22.12.2001, p. 29.

      ANEXA I

         „I.K

         CONTINGENTE TARIFARE ÎN CADRUL ACORDURILOR GATT/OMC SPECIFICATE ÎN FUNCȚIE DE ȚARA DE ORIGINE: NOUA ZEELANDĂ

                     Numărul contingentului

                     Codul NC

                     Descriere

                     Țara de origine

                     Contingent anual de la 1 ianuarie la 31 decembrie
                     (în tone)

                     Cantitate de la 1 ianuarie la 30 iunie
                     (în tone)

                     Cantitate de la 1 iulie la 31 decembrie
                     (în tone)

                     Cantitate de la 1 octombrie la 31 decembrie
                     (în tone)

                     Taxa la import
                     (EUR/100 kg greutate netă)

                     09.4515

                     0406 90 01

                     Brânză destinată prelucrării (1)

                     Noua Zeelandă

                     4 000

                     4 000

                     —

                     —

                     17,06

                     09.4514

                     ex 0406 90 21

                     Cheddar în forme întregi standard (roți de brânză cu o greutate netă de cel puțin 33 kg și cel mult 44 kg și blocuri de formă cubică sau paralelipipedică, cu o greutate netă de cel puțin 10 kg), cu un conținut de grăsimi în substanța uscată de minimum 50 % din greutate, maturată cel puțin trei luni

                     Noua Zeelandă

                     7 000

                     7 000

                     —

                     —

                     17,06

         (1)  Monitorizarea utilizării în acest scop special se face prin aplicarea dispozițiilor prevăzute în domeniu la nivelul Uniunii. Brânzeturile în cauză sunt considerate prelucrate dacă au fost transformate în produse de la subpoziția 040630 din Nomenclatura combinată. Se aplică dispozițiile articolelor 291-300 din Regulamentul (CEE) nr. 2454/93.”

      ANEXA II

         „ΙII.A

         CONTINGENT TARIFAR ÎN TEMEIUL ACORDURILOR GATT/OMC SPECIFICATE ÎN FUNCȚIE DE ȚARA DE ORIGINE: UNTUL DIN NOUA ZEELANDĂ

                     Codul NC

                     Descriere

                     Țara de origine

                     Contingent anual de la 1 ianuarie la 31 decembrie
                     (în tone)

                     Cantitate de la 1 ianuarie la 30 iunie
                     (în tone)

                     Cantitate de la 1 iulie la 31 decembrie
                     (în tone)

                     Cantitate de la 1 octombrie la 31 decembrie
                     (în tone)

                     Taxa la import
                     (EUR/100 kg greutate netă)

                     ex 0405 10 11
                     ex 0405 10 19

                     Unt de cel puțin șase săptămâni, cu un conținut de grăsimi în greutate mai mare sau egal cu 80 %, dar mai mic decât 85 %, obținut direct din lapte sau smântână, fără a se utiliza materiale stocate, printr-un proces unic, autonom și neîntrerupt

                     Noua Zeelandă

                     74 693

                     Contingentul 09.4195
                     Partea A
                     20 540,5

                     Contingentul 09.4195
                     Partea A
                     20 540,5

                     Contingentul 09.4195
                     Partea A
                     —

                     70,00”

                     ex 0405 10 30

                     Unt, de cel puțin șase săptămâni, având un conținut de grăsimi în greutate mai mare sau egal cu 80 % și mai mic de 85 %, obținut direct din lapte sau smântână, fără a se utiliza materiale stocate, în urma unui proces unic, autonom și neîntrerupt, care poate necesita un stadiu de concentrare și/sau de fracționare a grăsimii butirice din smântână (procedee denumite „Ammix” și „Tartinabil”)

                     Contingentul 09.4182
                     Partea B
                     16 806

                     Contingentul 09.4182
                     Partea B
                     16 806

                     Contingentul 09.4182
                     Partea B
                     —


title: Regulamentul de punere în aplicare (UE) 2016/2006 al Comisiei din 16 noiembrie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               17.11.2016

               RO

               Jurnalul Oficial al Uniunii Europene

               L 310/22

         REGULAMENTUL DE PUNERE ÎN APLICARE (UE) 2016/2006 AL COMISIEI
   din 16 noiembrie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 noiembrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  84,6

                  ZZ

                  84,6

                  0707 00 05

                  TR

                  142,1

                  ZZ

                  142,1

                  0709 93 10

                  MA

                  98,6

                  TR

                  136,9

                  ZZ

                  117,8

                  0805 20 10

                  MA

                  74,2

                  ZZ

                  74,2

                  0805 20 30 , 0805 20 50 , 0805 20 70 , 0805 20 90

                  TR

                  66,5

                  ZZ

                  66,5

                  0805 50 10

                  TR

                  87,5

                  ZZ

                  87,5

                  0806 10 10

                  BR

                  301,7

                  IN

                  166,9

                  LB

                  214,0

                  PE

                  324,2

                  TR

                  139,3

                  US

                  365,3

                  ZA

                  345,1

                  ZZ

                  265,2

                  0808 10 80

                  CL

                  174,1

                  NZ

                  139,2

                  ZA

                  129,4

                  ZZ

                  147,6

                  0808 30 90

                  CN

                  104,3

                  TR

                  168,6

                  ZZ

                  136,5

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 560/2013 al Comisiei din 14 iunie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Traditional Grimsby Smoked Fish (IGP)]

text:
               19.6.2013

               RO

               Jurnalul Oficial al Uniunii Europene

               L 167/3

         REGULAMENTUL DE PUNERE ÎN APLICARE (UE) NR. 560/2013 AL COMISIEI
   din 14 iunie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Traditional Grimsby Smoked Fish (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) a doua teză,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Regatului Unit de aprobare a unei modificări a elementelor din caietul de sarcini al indicației geografice protejate „Traditional Grimsby Smoked Fish”, înregistrată în temeiul Regulamentului (CE) nr. 986/2009 al Comisiei (2).

               (2)

               Cererea se referă la o modificare a metodei de producție, pentru a oferi flexibilitate în ceea ce privește originea materiilor prime, care includ acum și fileuri, nu doar pește proaspăt întreg.

               (3)

               Comisia a examinat modificarea în cauză și a hotărât că este justificată. Deoarece modificarea este minoră, în conformitate cu articolul 53 alineatul (2) din Regulamentul (UE) nr. 1151/2012, Comisia o poate aproba fără a recurge la procedura prezentată la articolele 50 și 52 din respectivul regulament,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini al indicației geografice protejate „Traditional Grimsby Smoked Fish” din anexa I la prezentul regulament.
   Articolul 2
   Versiunea consolidată a documentului unic, care prezintă principalele elemente ale caietului de sarcini, figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iunie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 277, 22.10.2009, p. 17.

      ANEXA I
      A fost aprobată următoarea modificare a caietului de sarcini al indicației geografice protejate „Traditional Grimsby Smoked Fish”:

         „Peștele proaspăt întreg și fileurile provin, de obicei, din Islanda, insulele Feroe sau Norvegia, dar pot proveni și din alte zone.”

      ANEXA II

         DOCUMENT UNIC

      Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare (1)

         „TRADITIONAL GRIMSBY SMOKED FISH”

      Nr. CE: UK-PGI-0105-01022-23.07.2012

         IGP ( X ) DOP ( )

      1.   Denumire

      „Traditional Grimsby Smoked Fish”
      2.   Statul membru sau țara terță

      Regatul Unit
      3.   Descrierea produsului agricol sau alimentar

      3.1.   Tip de produs

                  Clasa 1.7

                  Pești, moluște, crustacee proaspete și produse derivate

            3.2.   Descrierea produsului căruia i se aplică denumirea de la punctul 1

      Produsul „Traditional Grimsby Smoked Fish” (pește afumat tradițional din Grimsby) constă în fileuri de cod și de eglefin, în greutate de 200-700 de grame, afumate la rece după metoda tradițională din aria geografică definită. Fileurile sunt de culoare de la crem la bej, de consistență uscată, cu un gust de afumat, ușor sărat. Astfel prelucrate, ele se livrează la diferite puncte de desfacere în cutii de carton speciale (care nu trebuie să depășească 5 kg) sau ambalate individual sub vid.
      3.3.   Materii prime (numai pentru produsele prelucrate)

      Pești întregi și fileuri de cod și eglefin, cu greutăți între 200 și 700 de grame
      3.4.   Hrană pentru animale (numai pentru produsele de origine animală)

      Nu se aplică.
      3.5.   Etape specifice ale producției care trebuie să se desfășoare în aria geografică delimitată

      Toate operațiunile de saramurare și de afumare a fileurilor de pește
      3.6.   Norme specifice privind felierea, răzuirea, ambalarea etc.

      Peștii afumați sunt ambalați pe mai multe rânduri cu folii între ele, în cutii joase, special confecționate în acest scop, sau se ambalează individual sub vid pentru a-și păstra prospețimea.
      3.7.   Norme specifice privind etichetarea

      Nu se aplică.
      4.   Delimitarea concisă a ariei geografice

      Orașul Grimsby, definit prin limitele sale administrative și situat în districtul North East Lincolnshire.
      5.   Legătura cu aria geografică

      5.1.   Specificitatea ariei geografice

      Caracteristicile produsului „Traditional Grimsby Smoked Fish” sunt legate de aria geografică în care se produce prin tradiție și prin reputație, ca și prin particularitățile procesului de afumare și priceperea personalului implicat în acesta, pricepere care se transmite din generație în generație.
      Situat pe promontoriul care separă estuarul Humber de Marea Nordului, portul Grimsby beneficiază de o așezare geografică unică în Anglia, fiind expus vânturilor răcoroase și uscate atât dinspre estuar, cât și dinspre mare. Aceste vânturi favorizează afumarea tradițională a peștelui, menținând temperaturile maxime din timpul verii sub 20 °C, valori sensibil mai scăzute decât în zonele interioare, mai depărtate de țărm.
      În Regatul Unit, cine spune „Grimsby” spune „prelucrarea peștelui”. Orașul și portul se mândresc cu faptul că, de mai bine de un secol, mulțimea negustorilor locali furnizează pește de cele mai diverse feluri în toate colțurile țării și, mai recent, și peste graniță, în alte zone ale Europei. „Traditional Grimsby Smoked Fish” este unul din cele mai importante produse reprezentative ale portului.
      Conform probelor existente, tradiția și procedeele implicate datează de la sfârșitul secolului al XIX-lea. În Regatul Unit, Grimsby este vestit pentru afumarea peștelui încă de la 1850 când căile ferate au permis, pentru prima dată, transportarea rapidă a peștelui afumat la Londra și, ulterior, în toate colțurile țării. La vremea aceea, evident, nu existau instalațiile frigorifice sau de fabricare a gheții care astăzi se folosesc pe scară atât de largă la păstrarea unor produse proaspete și perisabile ca peștele. Pentru a le menține și prelungi termenul de valabilitate, produsele perisabile trebuiau tratate prin sărare, uscare, afumare sau printr-o combinație a acestor procedee. La Grimsby, afumarea peștelui prin procedeele tradiționale a continuat cu succes, chiar dacă în alte părți ale țării s-a trecut la afumarea prin mijloace mecanice.
      În prima jumătate a secolului trecut, Grimsby a fost mult timp cel mai mare port de pescuit din lume și continuă să se situeze printre porturi renumite ca Vigo, Esbjerg, Boulogne Sur Mer și Bremerhaven, cu care orașul este înfrățit. Cu 106 societăți înscrise în Grimsby Fish Merchants Association, asociația locală a comercianților de pește, Grimsby este și astăzi cel mai mare centru de producție a peștelui din Regatul Unit. Această bază comercială diversă a fost întotdeauna punctul forte al portului și a permis piețelor de pește din Grimsby să ocupe acest rol crucial în comerțul cu pește proaspăt nu numai în Regatul Unit, ci și la nivel european.
      5.2.   Specificitatea produsului

      Produsul „Traditional Grimsby Smoked Fish” constă în fileuri de cod și eglefin, cu greutăți între 200 și 700 de grame. Fileurile sunt de culoare de la crem la bej, de consistență uscată, cu un gust de afumat, ușor sărat. Fileurile de pește au fost afumate la rece cu priceperea și după metodele tradiționale transmise din generație în generație, acestea incluzând:

                  tăierea manuală a peștilor întregi în fileuri;

                  saramurarea fileurilor de pește;

                  așezarea fileurilor de pește pe grătare în coșurile afumătoarelor, la înălțimea potrivită pentru procesul de afumare la rece;

                  pregătirea bazei afumătoarei, unde se așterne un strat de rumeguș și se „dă foc” astfel încât rumegușul să ardă înăbușit, monitorizarea vitezei de afumare, care depinde de dimensiunea peștelui și de temperatura și umiditatea ambiante.

                  Lucrători specializați supraveghează regulat procesul pentru ca peștele să se afume uniform, mutându-l și scoțându-l din afumătoare atunci când este cazul.

            5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Un alt avantaj al poziției geografice a portului îl constituie așezarea sa pe coasta de est a Regatului Unit, cea mai ferită de vântul umed, aducător de ploaie, din sud-vest, care afectează mai tot restul țării. Clima de aici este marină, astfel încât, deși fluctuațiile sezoniere sunt reduse, vremea poate fi schimbătoare de la o zi la alta.
      Pentru a afuma bine peștele după metoda tradițională, este nevoie de o competență și o experiență care nu se capătă decât în ani de zile și, de multe ori, cunoștințele se transmit din generație în generație. Este cu totul altceva decât afumarea mecanică într-un cuptor închis ermetic, încălzit electric și manevrat doar printr-o simplă răsucire de butoane. Mulțumită acestor surse de producție durabile și poziției strategice a orașului în centrul unei rețele de distribuție a peștelui refrigerat, se pot asigura livrări zilnice de pește proaspăt afumat spre orice destinație din țară.
      La Grimsby, avantajul este că există o arie atât de vastă de unde se poate obține peștele, încât, în mod normal, un cumpărător experimentat găsește întotdeauna pește potrivit pentru afumat, indiferent de anotimp. Pentru ca afumarea să reușească, trebuie avute în vedere numeroasele variabile legate de tipul peștelui, anotimp și vreme. Afumătorii tradiționali din Grimsby, cu generații întregi de experiență la bază, au ochiul și mâna formate pentru obținerea constantă a unor produse de calitate.
      „Traditional Grimsby Smoked Fish” este foarte apreciat de industria alimentară în ansamblul ei, de exemplu de lanțul de supermagazine Waitrose, al cărui cumpărător de pește a afirmat următoarele: „Cu cuptoarele din vremurile moderne pur și simplu nu mai obții acel gust intens. În cazul peștilor tradiționali, e ca și cum ai mânca ceva complet diferit. Fileul adevărat e uimitor. Imbatabil. Afumat. Gustos. Perfect.” De asemenea, metodele tradiționale de afumare a peștelui sunt foarte apreciate și de maeștrii bucătari. Rick Stain spune „Am vizitat Grimsby și am rămas uimit de îndemânarea pe care o presupune afumarea tradițională a peștelui. E la ani lumină de uscarea în cuptoare controlate de computere.”
      Maestrul bucătar Mitch Tonks crede și el că metoda tradițională de afumare contează foarte mult în ceea ce privește gustul peștelui, evidențiindu-i calitățile organoleptice: „Prepară peștele în mod tradițional și îl afumă în afumătoare vechi care au un miros minunat și sunt sigur că asta contribuie la gust. Folosesc doar eglefini de mari dimensiuni, iar rezultatul este un echilibru perfect între fum și peștele dulce.”
      Peștele afumat de la Grimsby se consumă în multe dintre cele mai bune localuri din țară, inclusiv la J Sheekey, Scott’s și chiar la restaurantul clubului de fotbal din Norwich al Deliei Smith. Produsul este furnizat regulat și casei regale. Potrivit legendei, regina a mâncat pește afumat din Grimsby la micul dejun în dimineața care a urmat nunții ei cu prințul Philip, în 1947.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006]
      http://archive.defra.gov.uk/foodfarm/food/industry/regional/foodname/products/documents/grimsby-fish-spec-120619.pdf

         (1)  JO L 93, 31.3.2006, p. 12. Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.


title: Regulamentul de punere în aplicare (UE) 2017/922 al Comisiei din 17 mai 2017 de înregistrare a unei denumiri în Registrul denumirilor de origine protejate și al indicațiilor geografice protejate [Traditional Welsh Perry (IGP)]

text:
               31.5.2017

               RO

               Jurnalul Oficial al Uniunii Europene

               L 140/3

         REGULAMENTUL DE PUNERE ÎN APLICARE (UE) 2017/922 AL COMISIEI
   din 17 mai 2017
   de înregistrare a unei denumiri în Registrul denumirilor de origine protejate și al indicațiilor geografice protejate [Traditional Welsh Perry (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Traditional Welsh Perry” depusă de Regatul Unit a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Traditional Welsh Perry” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Traditional Welsh Perry” (IGP).
   Denumirea menționată la primul paragraf identifică un produs din clasa 1.8. Alte produse enumerate în anexa I la tratat (condimente etc.), din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 mai 2017.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 29, 28.1.2017, p. 32.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2016/234 al Comisiei din 9 februarie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Salam de Sibiu (IGP)]

text:
               19.2.2016

               RO

               Jurnalul Oficial al Uniunii Europene

               L 44/6

         REGULAMENTUL DE PUNERE ÎN APLICARE (UE) 2016/234 AL COMISIEI
   din 9 februarie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Salam de Sibiu (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Salam de Sibiu”, depusă de România, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Salam de Sibiu” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Salam de Sibiu” (IGP).
   Denumirea menționată la primul paragraf identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 februarie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 329, 6.10.2015, p. 20.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 903/2014 al Comisiei din 19 august 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               20.8.2014

               RO

               Jurnalul Oficial al Uniunii Europene

               L 245/3

         REGULAMENTUL DE PUNERE ÎN APLICARE (UE) NR. 903/2014 AL COMISIEI
   din 19 august 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 august 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  102,8

                  ZZ

                  102,8

                  0805 50 10

                  AR

                  151,4

                  TR

                  82,0

                  UY

                  157,6

                  ZA

                  133,7

                  ZZ

                  131,2

                  0806 10 10

                  BR

                  182,9

                  EG

                  207,9

                  MA

                  170,3

                  TR

                  147,0

                  ZZ

                  177,0

                  0808 10 80

                  AR

                  124,0

                  BR

                  84,2

                  CL

                  102,1

                  CN

                  120,3

                  NZ

                  135,2

                  PE

                  21,0

                  US

                  131,1

                  ZA

                  116,4

                  ZZ

                  104,3

                  0808 30 90

                  AR

                  35,0

                  CL

                  65,8

                  TR

                  132,8

                  ZA

                  90,0

                  ZZ

                  80,9

                  0809 30

                  MK

                  67,1

                  TR

                  126,2

                  ZZ

                  96,7

                  0809 40 05

                  BA

                  41,0

                  ZA

                  207,0

                  ZZ

                  124,0

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 102/2014 al Comisiei din 4 februarie 2014 de modificare a Regulamentului (CE) nr. 872/2004 al Consiliului privind noi măsuri restrictive împotriva Liberiei

text:
               5.2.2014

               RO

               Jurnalul Oficial al Uniunii Europene

               L 34/4

      REGULAMENTUL DE PUNERE ÎN APLICARE (UE) NR. 102/2014 AL COMISIEI

   din 4 februarie 2014
   de modificare a Regulamentului (CE) nr. 872/2004 al Consiliului privind noi măsuri restrictive împotriva Liberiei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 872/2004 al Consiliului din 29 aprilie 2004 privind noi măsuri restrictive împotriva Liberiei (1), în special articolul 11 litera (a),
   întrucât:

               (1)

               Anexa I la Regulamentul (CE) nr. 872/2004 enumeră persoanele fizice și juridice, organismele și entitățile cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 23 decembrie 2013, Comitetul pentru sancțiuni al Consiliului de Securitate al Organizației Națiunilor Unite, instituit în temeiul Rezoluției 1521 (2003) privind Liberia, a decis ștergerea unei persoane de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 872/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 4 februarie 2014.

            Pentru Comisie, pentru președinte

            Șeful Serviciului Instrumente de Politică Externă

      (1)  JO L 162, 30.4.2004, p. 32.

      ANEXĂ
      Anexa I la Regulamentul (CE) nr. 872/2004 se modifică după cum urmează:
      Se elimină următoarea mențiune:

         „Benoni Urey. Data nașterii: 22.6.1957. Pașapoarte: (a) pașaport diplomatic liberian: D-00148399, (b) pașaport aferent funcției de comisar pentru afaceri maritime: D/002356. Alte informații: fost comisar pentru afaceri maritime în Liberia.”